Кристин Юрукова
Бащата и владетеля

chitanka.info

Застанали били

един срещу друг —

Бащата и Владетеля,

тъкмо когато

Дарий бил вече

издал заповедта

да се направи

мост над Босфора

Тракийския,

за да поведе

войските си от Суза.

Ойобазос, персиеца,

говорел като

Баща на трима сина,

Дарий — като Владетел

на всичките животи.

„Остави ми поне

един от синовете.“ —

Молбата му била

приета от Дарий

за умерена.

„И тримата ще

ти оставя,

да им се радваш“ —

дал думата си вождът.

И заповядал

да умъртвят

и тримата му сина.

О, какво

опиянение

канибалско —

да храниш

чувството си

за величие

с мъртвите тела

на чужди рожби.

И никой не знае

имената на

децата на

Ойобазос,

докато не е такъв

случая с името

на Великия Дарий.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.